બોલિવૂડ ટાઉનની લેટેસ્ટ ખબર એ છે કે, સૈફ અલી ખાનની દિકરી સારા અલી ખાન જલ્દી જ કરણ જોહરની આગામી ફિલ્મમાં શાહરૂખના દિકરા આર્યન ખાન સાથે બોલિવૂડમાં ડેબ્યૂ કરશે. થોડા દિવસો પહેલાં એવી ખબર આવી હતી કે, સારા અલી ખાન હૃતિક રોશન સામે ડેબ્યૂ કરશે, પરંતુ આ સમાચાર ખોટા સાબિત થયા. જો બધું યોજના અનુસાર પાર પડ્યું, તો કરણ જોહરની આગામી ફિલ્મમાં દર્શકોને આર્યન-સારાની જોડી જોવા મળશે. આર્યન ખાન હાલ લોસ એન્જલસની યુનિવર્સિટીમાં એક્ટિંગ કોર્સ કરી રહ્યો છે, જે પૂરો થયા બાદ આ અંગે ફાઇનલ એનાઉન્સમેન્ટ કરવામાં આવશે.